ราดหน้าร้านคูหาเดียวในซอยจุฬา 11 แนะนำให้ไปก่อนร้านเปิด 11:30 นิดนึง จะได้ไม่ต้องรอนานมาก แต่ยังไงก็ต้องรอนานอยู่ดีถ้ามีสั่งกลับบ้าน แนะนำราดหน้ากุ้งแม่น้ำ รสชาติกลมกล่อมแบบไม่ต้องปรุงอะไรเลย เส้นหอมนุ่ม คะน้าฮ่องกงก็นุ่มแบบไม่มีเสี้ยน ราคาอาจจะค่อนข้างแพง แต่ถ้าได้ทานแล้วไม่รู้สึกเสียดายตังค์แน่นอน ส่วนเมนูอื่น ราดหน้าหมู เนื้อ เนื้อนุ่ม น้ำราดหน้ารสกลมกล่อม แต่ไม่อร่อยเท่าราดหน้ากุ้งแม่น้ำที่มีมันกุ้งเป็นตัวชูรส แต่ก็จัดว่าไม่แพ้ร้านไหนๆ หมี่ผัดผักกระเฉด รสชาติโอเค แต่ส่วนตัวชอบของร้านเจ้ง้อมากกว่า ข้าวผัดกะเพราแฮม เหมือนเนื้อหมูมากกว่า ไม่ค่อยได้กลิ่นหอมของแฮมรมควันเท่าไหร่ ข้าวผัดปลาเค็ม แฮม ข้าวผัดได้หอมร่วนแต่เค็มมากไปหน่อย